CELEX: 32017R1533
Language: fi
Date: 2017-09-08 00:00:00
Title: Komission delegoitu asetus (EU) 2017/1533, annettu 8 päivänä syyskuuta 2017, delegoidun asetuksen (EU) 2017/1165 muuttamisesta persikoiden ja nektariinien tuottajia Kreikassa, Espanjassa ja Italiassa koskevien tilapäisten poikkeuksellisten tukitoimenpiteiden osalta

9.9.2017   
            
            
               FI
            
            
               Euroopan unionin virallinen lehti
            
            
               L 233/1
            
         KOMISSION DELEGOITU ASETUS (EU) 2017/1533,
   annettu 8 päivänä syyskuuta 2017,
   delegoidun asetuksen (EU) 2017/1165 muuttamisesta persikoiden ja nektariinien tuottajia Kreikassa, Espanjassa ja Italiassa koskevien tilapäisten poikkeuksellisten tukitoimenpiteiden osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 219 artiklan 1 kohdan yhdessä sen 228 artiklan kanssa,
   sekä katsoo seuraavaa:
   
               (1)
            
            
               Eräät jäsenvaltiot ja sidosryhmät ilmoittivat komissiolle 3 ja 8 päivän elokuuta 2017 välisenä aikana vakavasta persikka- ja nektariinimarkkinoiden häiriöstä, joka johtuu tuotannon ja varastojen korkeasta tasosta erityisesti Kreikassa, Espanjassa ja Italiassa. Persikoiden ja nektariinien varastot ovat Espanjassa 87 000 tonnia, mutta persikoista 50 prosenttia oli edelleen korjaamatta elokuun alussa. Persikoiden ja nektariinien varastot ovat Italiassa 130 000 tonnia, mutta tuotteista 30 prosenttia on edelleen korjaamatta.
            
         
               (2)
            
            
               Sen jälkeen kun Venäjä kielsi hedelmien ja vihannesten tuonnin unionista vuonna 2014, tuottajat ovat yrittäneet löytää vaihtoehtoisia vientimarkkinoita. Valko-Venäjä on nykyisin persikoiden ja nektariinien ensisijainen vientikohde sadonkorjuukaudella, mutta vienti sinne on vähentynyt 25 prosenttia vuoden 2015 jälkeen. Vientiin on vaikuttanut tätäkin enemmän 1 päivästä heinäkuuta 2017 lähtien se, että Euraasian talousunionin jäsenet, erityisesti Valko-Venäjä, ovat ottaneet käyttöön terveys- ja kasvinsuojelutoimia. Lisäksi vienti kolmansiin maihin on yleisesti ottaen hankalaa tuotteiden pilaantuvan luonteen vuoksi.
            
         
               (3)
            
            
               Nämä seikat vaikuttavat yhdessä hintoihin. Saatavilla olevien tietojen mukaan markkinatilanne ja erityisesti hinnat ovat hyvin samanlaiset kuin vuonna 2014, kun Venäjä otti tuontikiellon käyttöön.
            
         
               (4)
            
            
               Italia ja Espanja ovat vahvistaneet, että tuottajaorganisaatiot ovat jo toteuttaneet toimenpideohjelmiensa mukaiset kriisinehkäisyn ja -hallinnan toimet ja hyödyntäneet komission delegoidussa asetuksessa (EU) 2017/1165 (2) säädetyt poikkeukselliset tilapäiset tukitoimenpiteet. Sen vuoksi ei ole enää liikkumavaraa poistaa lisämääriä markkinoilta nykyisten järjestelmien nojalla.
            
         
               (5)
            
            
               Nykyinen tilanne häiritsee persikka- ja nektariinimarkkinoita huomattavasti, ja tämä tilanne tai sen markkinavaikutukset todennäköisesti jatkuvat tai pahenevat. Samaan aikaan asetuksen (EU) N:o 1308/2013 mukaiset tavanomaiset kriisinehkäisyn ja -hallinnan toimet vaikuttavat riittämättömiltä.
            
         
               (6)
            
            
               Vaikka markkinahäiriö liittyy vain välillisesti Venäjän tuontikieltoon, on aiheellista käytännön syistä ja yksinkertaisuuden vuoksi hyödyntää delegoidussa asetuksessa (EU) 2017/1165 säädettyä nykyistä järjestelmää.
            
         
               (7)
            
            
               Jotta vaikutus olisi riittävä markkinoiden vakauttamiseksi, delegoidussa asetuksessa (EU) 2017/1165 persikoiden ja nektariinien osalta säädetyt määrät olisi kolminkertaistettava Kreikan, Espanjan ja Italian tuottajien osalta.
            
         
               (8)
            
            
               Sen vuoksi delegoitua asetusta (EU) 2017/1165 olisi muutettava.
            
         
               (9)
            
            
               Jotta markkinoihin kohdistuisi välittömiä vaikutuksia ja autettaisiin vakauttamaan hintoja tärkeimmän sadonkorjuukauden aikana, tätä asetusta olisi sovellettava takautuvasti päivästä, jona tilanteesta ilmoitettiin virallisesti ja tosiasiallisesti komissiolle, eli 3 päivästä elokuuta 2017,
            
         ON HYVÄKSYNYT TÄMÄN ASETUKSEN:
   1 artikla
   Delegoidun asetuksen (EU) 2017/1165 muuttaminen
   Korvataan delegoidun täytäntöönpanoasetuksen (EU) 2017/1165 liite I tämän asetuksen liitteellä.
   2 artikla
   Voimaantulo ja soveltaminen
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 3 päivästä elokuuta 2017.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä syyskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  Komission delegoitu asetus (EU) 2017/1165, annettu 20 päivänä huhtikuuta 2017, tiettyjen hedelmien tuottajille tilapäisesti myönnettävistä poikkeuksellisista tukitoimenpiteistä (EUVL L 170, 1.7.2017, s. 31).
   
      LIITE
      ”
            LIITE I
            
               Asetuksen 2 artiklan 1 kohdassa tarkoitetut jäsenvaltioille myönnetyt enimmäismäärät
            
            
                        (tonnia)
                     
                  
                        Jäsenvaltio
                     
                     
                        Omenat ja päärynät
                     
                     
                        Luumut
                     
                     
                        Appelsiinit, klementiinit, mandariinit ja sitruunat
                     
                     
                        Persikat ja nektariinit
                     
                  
                        Belgia
                     
                     
                        21 845 
                     
                     
                         
                     
                     
                         
                     
                     
                         
                     
                  
                        Saksa
                     
                     
                        1 615 
                     
                     
                         
                     
                     
                         
                     
                     
                         
                     
                  
                        Kreikka
                     
                     
                        680
                     
                     
                        4 165 
                     
                     
                        2 040 
                     
                     
                        16 065 
                     
                  
                        Espanja
                     
                     
                        1 955 
                     
                     
                        1 275 
                     
                     
                        14 110 
                     
                     
                        29 325 
                     
                  
                        Ranska
                     
                     
                        3 060 
                     
                     
                         
                     
                     
                         
                     
                     
                         
                     
                  
                        Kroatia
                     
                     
                        510
                     
                     
                         
                     
                     
                        850
                     
                     
                         
                     
                  
                        Italia
                     
                     
                        4 505 
                     
                     
                        3 910 
                     
                     
                        850
                     
                     
                        7 140 
                     
                  
                        Kypros
                     
                     
                         
                     
                     
                         
                     
                     
                        3 060 
                     
                     
                         
                     
                  
                        Alankomaat
                     
                     
                        5 865 
                     
                     
                         
                     
                     
                         
                     
                     
                         
                     
                  
                        Itävalta
                     
                     
                        510
                     
                     
                         
                     
                     
                         
                     
                     
                         
                     
                  
                        Puola
                     
                     
                        75 565 
                     
                     
                        425
                     
                     
                         
                     
                     
                        510
                     
                  
                        Portugali
                     
                     
                        935
                     
                     
                         
                     
                     
                         
                     
                     
                         
                     
                  ”